শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
ময়দান, কলকাতা
অতীতে ময়দান ব্রিটিশ ভারতের বিভিন্ন গভর্নর জেনারেল ও অন্যান্য উচ্চ পদাধিকারীদের মূর্তি দ্বারা শোভিত ছিল। এঁদের মধ্যে ছিলেন লর্ড কার্জন, কিচনার, রবার্টস, লর্ড মিন্টো, নর্থব্রুক, লর্ড ক্যানিং ও অন্যান্য ব্যক্তিবর্গ যাঁরা অতীতে কলকাতার সঙ্গে নানাভাবে যুক্ত ছিলেন। ১৯৪৭ সালে স্বাধীনতা অর্জনের পর কয়েক বছরে একটি-দুটি মূর্তি ময়দান থেকে অপসারিত করা হয়। ১৯৬৯ সালে শেষ ষোলোটি মূর্তি অপসারিত করা হয়। এর পরে এই সকল মূর্তির শূন্য বেদীতে মহাত্মা গান্ধী, রামমোহন রায়, চিত্তরঞ্জন দাশ, জওহরলাল নেহেরু, সুভাষচন্দ্র বসু, শ্রীঅরবিন্দ, মাতঙ্গিনী হাজরা, প্রীতিলতা ওয়াদ্দেদার, ইন্দিরা গান্ধী, গোষ্ঠ পাল প্রমুখ ব্যক্তিবর্গের প্রতিমূর্তি স্থাপিত হয়। এসপ্ল্যানেডের উত্তর-পূর্ব কোণে লেনিন জন্মশতবর্ষ উপলক্ষে একটি লেনিন মূর্তিও স্থাপন করা হয়।